Stobi

Stobi (grezieraz Στόβοι, latinez Stobi, mazedonieraz Стоби) antzinako Greziako hiri bat izan zen, Peoniako lurraldean, gaur egungo Ipar Mazedonian, kokatua. Tito Liviok Ab Urbe Condita lanean, K. a. 167. urteko gertaerei erreferentzia eginez, hiri zaharra (vetus urbs) dela dio, eta Erigon (gaur egungo Crna) eta Axius (gaur egungo Vardar) ibaien artean kokaturik zegoela dio. Gaur egun, gune arkeologikoa Skopje hiriburutik ordu eta erdira dago kotxean joanda, A-1 errepidea erabilita.